Krimmi silla plahvatused (2023)

Krimmi silla plahvatused olid 2023. aasta 17. juulil, Venemaa Ukrainasse sissetungi 509. päeval, Kertši väina ületaval sillal toimunud plahvatused.

Sündmuse kirjeldus
Plahvatused Krimmi sillal toimusid kell 3.04 ja 3.20. Vene võimude teatel said purustusi silla autotee kaks sildeava, kuid silla raudtee osa ei saanud kahjustada.Ukraine claims responsibility for new attack on key Crimea bridge. CNN (17 июля 2023). Silla kandvad toed jäid plahvatuse kohal terveks. Plahvatuses hukkus Belgorodi oblastist pärit abielupaar, nende tütar sai raskelt vigastada ja viidi haiglasse.

Alates Ukraina sõja algusest oli see teine suurem intsident annekteeritud poolsaarele viival sillal. Eelmine juhtum juhtus 2022 aasta oktoobris. Annekteeritud Krimmi võimuesindajad sulgesid taas autoliikluse. Võimud tegid seejärel okupeeritud ala elanikele ettepaneku kasutada maismaaliikluseks teid läbi Lõuna-Ukraina okupeeritud osa rindealade.Взрывы на Крымском мосту: что известно и что сказал Путин. BBC News Русская служба (17 июля 2023). BBC teatel poolsaare sõjaline varustamine plahvatuse tõttu ei katkenud, kuna raudteesild annab suurema osa transpordivoolust. Kuid plahvatus avaldas okupantidele moraalset ja psühholoogilist mõju ning see tõi kaasa silla suurenenud kaitse vajaduse, mis oli lisakoormus kogu poolsaare julgeolekusüsteemile.

Vene riigivõimu esindajad süüdistasid rünnakus Ukrainat, kuid Ukraina võimud rünnaku eest ametlikult vastutust ei võtnud.
Al Jazeera teatel avaldasid Ukraina meediaväljaanded, et rünnak korraldati meredroonidega ning selle kavandasid Ukraina julgeolekuteenistus (SBU) ja Ukraina merevägi. SBU pressiesindaja teatas, et täiendav teave rünnaku kohta selgub sõja lõpus. Delfi FORTE Sõjandus 18.07.2023, 13:02 Delfi FORTE Sõjandus 22.07.2023, 00:01

Vaata ka
 Krimmi silla plahvatus (2022)

Viited

Välislingid
 Krimmi raudteeühendus jäi terveks, ent turismil on kriips peal.  epl.delfi.ee, 17. juuli 2023.

Kategooria:Venemaa sissetung Ukrainasse (2022)
Kategooria:2023. aasta Ukrainas
Kategooria:2023. aasta Venemaal